pythainlp/thai-wiki-dataset-v4 huggingface dataset:
พลอยชมพู

ญานนีน ภารวี ไวเกล (เกิด 30 กรกฎาคม พ.ศ. 2543) ชื่อเล่น พลอยชมพู เป็นนักร้องและนักแสดงลูกครึ่งไทย-เยอรมัน มีชื่อเสียงจากการแสดงในมิวสิกวีดิโอเพลง "ไกลแค่ไหนคือใกล้" ของวงเก็ตสึโนวาเมื่อปี 2555 และต่อมาได้คัฟเวอร์เพลงออกเผยแพร่ในปีถัดมาบนช่องยูทูบของเธอที่ชื่อ "Jannine Weigel" ทำให้เธอมีชื่อเสียงทางดนตรี เป็นศิลปินสังกัดจีเอ็มเอ็ม แกรมมี่ ในกลางเดือนมีนาคม พ.ศ. 2558 เธอออกซิงเกิ้ลแรกแนวป็อปร็อกชื่อ "ชักดิ้นชักงอ"
ประวัติ.
ญานนีนเกิดจากแม่ชาวไทยกับพ่อชาวเยอรมัน ในวันที่ 30 กรกฎาคม พ.ศ. 2543 ที่เมืองสไตน์เฟิร์ต ประเทศเยอรมนี โดยชื่อเธอมาจากภาษาฮีบรูที่แปลว่า "พระยาห์เวห์ทรงเมตตา" เธอมีพี่สาว 1 ชื่อ ไข่มุก เธอเป็นคนสุดท้อง และเติบโตอยู่ที่ประเทศเยอรมนีจนอายุ 10 ปี ในเดือนกรกฎาคม พ.ศ. 2553 ครอบครัวของเธอได้ย้ายมาอยู่จังหวัดนครราชสีมา เธอนับถือศาสนาคริสต์
ญานนีนจบการศึกษาระดับอนุบาลจากเซนท์มาติน และระดับประถมที่โรงเรียนเรเก่นโบเก่นชูเล เมืองสไตน์เฟิร์ต ประเทศเยอรมนี จนเธอย้ายไปที่กรุงเทพตอนอยู่ชั้นประถมศึกษาปีที่ 5 ศึกษาปริญญาตรีล่วงหน้า สัมฤทธิบัตร มหาวิทยาลัยสุโขทัยธรรมาธิราช คณะศิลปศาสตร์ สาขาวิชาภาษาอังกฤษ และจบการศึกษาระดับชั้นมัธยมศึกษาตอนต้นกับสถาบันทางไกล
ญานนีนสามารถพูดภาษาไทย, อังกฤษ และเยอรมันได้คล่อง และยังเรียนภาษาจีนกลางและภาษาเวียดนามเพิ่มเติม
วงการบันเทิง.
พลอยชมพูได้เข้าสู่วงการบันเทิงไทยโดยผ่านโมเดลลิ่ง ในปี พ.ศ. 2553 อีกทั้งมีโอกาสแสดงภาพยนตร์โฆษณาบางส่วน และประกวดหนูน้อยนพมาศและหนูน้อยสงกรานต์ เมื่ออายุได้ 11 ปี พลอยชมพูสนใจที่จะเป็นนักร้อง จึงฝึกฝนร้องเพลงด้วยตนเองอยู่ 3 เดือนอีกทั้งยังสมัครเข้าประกวดร้องเพลงในรายการ "ซิงกิ้งคิดส์" โดยพลอยชมพูได้รางวัลรองชนะเลิศอันดับ 2 จากนั้นก็ได้รับการติดต่อจากค่ายจีเอ็มเอ็ม แกรมมี่ และได้มาร่วมแสดงมิวสิควิดิโอเพลง "ไกลแค่ไหนคือใกล้" ของวง เก็ตสึโนวา และได้เข้าเป็นศิลปินฝึกหัดในแกรมมี่เมื่อเดือนตุลาคม พ.ศ. 2555
ในปี พ.ศ. 2558 พลอยชมพูมีผลงานเพลงเป็นของตนเอง "ชักดิ้นชักงอ" ทำให้เธอเป็นที่รู้จักในวงการอย่างเป็นทางการ จากนั้นก็มีผลงานละครเรื่องแรกเช่นกัน ในละครเรื่อง "บัลลังก์เมฆ" รับบทเป็น วีรินทร์ ร่วมกับจุฑาวุฒิ ภัทรกำพล ในปีเดียวกัน เธอมีผลงานภาพยนตร์เรื่องแรกคือ "รุ่นพี่" อีกด้วย
ปี 2561 นั้นหลังหมดสัญญาได้ย้ายสังกัดมาอยู่ค่ายยูนิเวอร์ซัล มิวสิค (ประเทศไทย) ภายใต้ยูนิเวอร์ซัล มิวสิค กรุ๊ป มีซิงเกิล "ปากร้าย ใจรัก" และได้ไปเป็นหนึ่งในผู้เข้าแข่งขันในรายการ The Mask Line Thai ในฉายา "หน้ากากปลากัด"
ต่อมาในวันที่ 6 ธันวาคม 2562 พลอยชมพูได้เซ็นสัญญากับค่ายเพลง "Red Records" ซึ่งเป็นค่ายที่ร่วมมือกันระหว่างค่ายเพลง Universal Music Groupกับสายการบิน Air Asia โดยพลอยชมพูเป็นศิลปินคนแรกของค่ายนี้
รายชื่อสถานีรถไฟในประเทศเนปาล

บทความนี้แสดงรายชื่อ สถานีรถไฟในประเทศเนปาล
ประเทศเนปาลมีทางรถไฟ 1 สาย ซึ่งเป็นสายย่อยแยกมาจากทางหลักในประเทศอินเดีย วิ่งระหว่างเมืองชัยนคร-ชนักปุระ มีส่วนต่อขยายไปยังเมือง Bardibas
รายชื่อตัวละครในอีวานเกเลียน

รายชื่อตัวละครและเทวทูตในอะนิเมะซีรีส์เรื่อง "อีวานเกเลียน"
เนิร์ฟ.
บุคลากร.
อิการิ เก็นโด.
อิการิ เก็นโด (碇 ゲンドウ) หรือนามสกุลเดิมคือ โรกุบุนงิ เป็นผู้บัญชาการของเนิร์ฟ เป็นบิดาของอิการิ ชินจิ รับผิดชอบงานด้านการพัฒนาอีวานเกเลียน และดำเนินแผนพัฒนามนุษยชาติให้เป็นไปตามที่เซเล่ต้องการ อย่างไรก็ตาม เก็นโดก็มีแผนการณ์ของตัวเองที่อยู่เหนือความคาดหมายของเซเล่
ฟุยูสึกิ โคโซ.
ศาสตราจารย์ ฟุยูสึกิ โคโซ (冬月 コウゾウ) เป็นรองผู้บัญชาการของเนิร์ฟ อดีตเขาเป็นอาจารย์ประจำวิชาอภิปรัชญาที่มหาวิทยาลัยเคียวโตะ ตัวเขาได้สนใจในงานวิจัยและทฤษฎีของอิการิ ยูอิ (ภรรยาของเก็นโด) และกลายเป็นอาจารย์ที่ปรึกษาของยูอิ ต่อมายูอิจึงแนะนำเขาให้รู้จักกับเก็นโด ภายหลัง 2nd impact เขากับเก็นโดได้เดินทางไปยังซากของทวีปแอนตาร์กติกา เขาไม่เห็นด้วยที่เก็นโดจะไปทำงานให้กับองค์กรประหลาดที่ชื่อว่าเซเล่หลังเขาทราบว่า เซเล่เป็นผู้อยู่เบื้องหลัง 2nd impact เก็นโดได้พาเขาไปชมจีโอฟร้อนท์และฐานบัญชาการเนิร์ฟที่กำลังก่อสร้าง และเอ่ยปากชวนเขามาทำงานด้วยในตำแหน่งรองผู้บัญชาการ
คัตสึรางิ มิซาโตะ.
คัตสึรางิ มิซาโตะ (葛城 ミサト) เป็นหัวหน้าฝ่ายยุทธการของเนิร์ฟ รับผิดชอบการออกปฏิบัติการของอีวานเกเลียน, การป้องกันเมืองนีโอโตเกียว-03 และการกำจัดเทวทูต เธอเป็นผู้รอดชีวิตเพียงคนเดียวของคณะสำรวจและวิจัยประจำฐานปฏิบัติการที่สอง สหประชาชาติ ที่ทดลองกับร่างของอาดัมจนเกิด 2nd impact ซึ่งเธอได้สูญเสียบิดาในคราวนั้น นอกจากนี้เธอยังรับหน้าที่เป็นผู้ปกครองของ อิการิ ชินจิ และ โซรีว อะสึกะ และเธอยังมีความสัมพันธ์ฉันท์ชู้สาวกับคาจิ เรียวจิ
อากางิ ริตสึโกะ.
ดร. อากางิ ริตสึโกะ (赤木 リツコ) เป็นหัวหน้าฝ่ายเทคนิคและวิจัยของเนิร์ฟ รับผิดชอบในการพัฒนาอีวานเกเลียน, อุปกรณ์สนับสนุนอีวานเกเลียน และดูแลซุปเปอร์คอมพิวเตอร์เมไจทั้งสามเครื่องของศูนย์บัญชาการ ซึ่งเป็นคอมพิวเตอร์ที่จำลองพฤติกรรมและวิธีคิดมาจากมารดาของเธอ ริตสึโกะเป็นเพื่อนสนิทกับทั้งมิซาโตะและคาจิตั้งแต่สมัยเรียน 
คาจิ เรียวจิ.
คาจิ เรียวจิ (加持 リョウジ) เป็นสายลับของรัฐบาลญี่ปุ่นที่ถูกส่งมายังเนิร์ฟสาขาญี่ปุ่น โดยได้ดำรงตำแหน่งหัวหน้าฝ่ายตรวจสอบ อย่างไรด็ตาม คาจิไม่ได้มีวัตถุประสงค์ส่วนตัวใดๆ เขาเพียงแค่ต้องการจะรู้ว่าความจริงคืออะไร ใครต้องการและมีแผนการณ์จะทำอะไร ทั้งเก็นโด, เซเล่, แผนพัฒนามนุษยชาติ เขาเป็นหนึ่งในไม่กี่คนที่รู้ความลับจำนวนมาก
ฮีวงะ มาโกโตะ.
ร้อยโท ฮีวงะ มาโกโตะ (日向 マコト) เป็นเจ้าหน้าที่ประจำแผนกสั่งการ ศูนย์บัญชาการเนิร์ฟ เขาเป็นพวกบ้าหนังสือ และมักจะเอาการ์ตูนมาอ่านเวลาว่าง
อิบุกิ มายะ.
ร้อยโทหญิง อิบุกิ มายะ (伊吹 マヤ) เจ้าหน้าที่ประจำแผนกสั่งการ ศูนย์บัญชาการเนิร์ฟ เธอมีความชื่นชมในตัว ดร. อากางิ ริตสึโกะมาก และมักจะเรียกริตสึโกะว่า "รุ่นพี่" เสมอ
อาโอบะ ชิเงรุ.
ร้อยโท อาโอบะ ชิเงรุ (青葉 シゲル) เจ้าหน้าที่ประจำแผนกสั่งการ ศูนย์บัญชาการเนิร์ฟ เขามักจะนำกีตาร์ขึ้นมาเล่นในเวลาว่าง
พรรคแรงงานอินโดนีเซีย

พรรคแรงงานอินโดนีเซีย (PBI) เป็นพรรคการเมืองในประเทศอินโดนีเซีย พรรคนี้ก่อตั้งในฐานะสหภาพการค้าระดับชาติในชื่อแนวร่วมแห่งชาติอินโดนีเซียเมื่อ 15 กันยายน พ.ศ. 2488 และหลังจากมีการประชุมใหญ่เมื่อ 9 พฤศจิกายน พ.ศ. 2488 ได้ตัดสินใจเปลี่ยนเป็นพรรคการเมืองใช้ชื่อพรรคแรงงานอินโดนีเซีย ในช่วงแรก พรรคนี้ทำงานอย่างโดดเดี่ยว ในขณะที่ญี่ปุ่นเข้ายึดครองใน พ.ศ. 2489 เซเตียจิดซึ่งลี้ภัยไปเนเธอร์แลนด์ได้กลับมายังอินโดนีเซีย และเป็นหัวหน้าพรรค เซเตียจิดเข้ามากุมอำนาจในพรรคและมีความสัมพันธ์อันดีกับรัฐบาลซูการ์โน และมีความใกล้ชิดกับพรรคสังคมนิยม
พรรคนี้เข้าร่วมกับกลุ่มสนับสนุนรัฐบาลที่เรียก "กนเซนสตราซี นาซียนนัล" ที่ก่อตั้งขึ้นในเดือนพฤษภาคม พ.ศ. 2489 ในเดือนตุลาคม พ.ศ. 2489 รัฐบาลได้ขยายแนวร่วมออกไปเพื่อรวมผู้นำจากหลายพรรคกการเมือง แนวร่วมใหม่ที่เรียกซายับกีรีได้สนับสนุนข้อตกลงลิงกายาตีกับรัฐบาลเนเธอร์แลนด์ ซายับกีรีนี้ประกอบด้วยพรรคแรงงานอินโดนีเซีย พรรคสังคมนิยม เปซินโด และพรรคคอมมิวนิสต์อินโดนีเซีย ต่อมาซายับกีรีเปลี่ยนชื่อเป็นแนวร่วมประชาธิปไตยประชาชน
การสลายตัว.
ในปลายเดือนสิงหาคม พ.ศ. 2491 ได้รวมพรรคแรงงานอินโดนีเซียเข้ากับพรรคคอมมิวนิสต์อินโดนีเซีย ในเดือนธันวาคม พ.ศ. 2492 กลุ่มหนึ่งของพรรคได้ออกมาปฏิเสธการรวมตัวกับพรรคคอมมิวนิสต์และก่อตั้งพรรคใหม่คือพรรคแรงงาน นำโดยอดีตหัวหน้าพรรคสังคมนิยม อิสกันดาร์ เทยาซุกมานา
คารา (สตูดิโอ)

คารา (; โรมาจิ: "Kabushiki-gaisha Karā") หรือชื่อทางการตลาดคือ สตูดิโอคารา (Studio Khara) เป็นบริษัทผลิตอนิเมะของญี่ปุ่นที่เป็นที่รู้จักจากผลงานเรื่อง "" ก่อตั้งโดย ฮิเดะอะกิ อันโนะ เมื่อเดือนพฤษภาคม พ.ศ. 2549 โดยผู้กำกับอันโนะได้แยกตัวออกมาจากไกแน็กซ์ ตัวเขาดำรงตำแหน่งประธานบริหารและหัวหน้าผู้กำกับภาพ ชื่อคารา มาจากคำในภาษากรีก χαρα ที่มีความหมายว่า "สนุก" 
ประวัติศาสตร์.
ผู้สนับสนุนหลักที่นำกลับมาทำงานในโปรเจ็กต์ใหม่ ได้แก่ ผู้กำกับ Kazuya Tsurumaki, ผู้ออกแบบตัวละคร Yoshiyuki Sadamoto, ผู้วาดสตอรี่บอร์ด Shinji Higuchi, ผู้แต่ง Shirō Sagisu และอนิเมเตอร์ Mahiro Maeda
ในปี 2559 Khara ฟ้อง Gainax เป็นเงิน 100 ล้านเยนสำหรับค่าสิทธิที่ค้างชำระจากข้อตกลงที่ Khara จะได้รับค่าลิขสิทธิ์จากรายได้ที่ได้รับจากผลงานและทรัพย์สินที่ผู้ก่อตั้ง Hideaki Anno เคยทำงานอยู่ คดีดังกล่าวกล่าวหาว่า Gainax จ่ายค่าลิขสิทธิ์ล่าช้าและเป็นหนี้ก้อนโตกับ Khara ซึ่งให้ยืมเงิน 100 ล้านเยนในเดือนสิงหาคม 2014 แต่ยังไม่ได้รับชำระเงินกู้
ดอกไม้ใต้เมฆ

ดอกไม้ใต้เมฆ เป็นละครแนว โรแมนติก - ดราม่า - แอ็กชั่น - คอมเมดี นำมาสร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดย บริษัท เป่า จิน จง บทประพันธ์โดย สิริพิรี (ปรียานุช ปานประดับ) บทโทรทัศน์โดย ณ รัก สราญอารมณ์ กำกับการแสดงโดย นพพล โกมารชุน, ราชิต กุศลคูณสิริ นำแสดงโดย เด่นคุณ งามเนตร มทิรา ตันติประสุต พริมา พันธุ์เจริญ ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.55 - 23.10 น. และเสาร์–อาทิตย์ เวลา 20.15 - 22.45 น. เริ่มตอนแรกวันที่ 27 ธันวาคม พ.ศ. 2558 - 31 มกราคม พ.ศ. 2559 
เรื่องย่อ.
เกิดกบฏขึ้นในวังใต้เมฆ แห่งแคว้นเวียงพะเนิน เจ้าชายธาวิณดรณสกลสิทธิ์ เจ้าชายรัชทายาทของเจ้าสัตยาสกลสิทธิ์ ต้องหนีการตามล่าของสามนายพลโหด ภูผา อินทรี และขุนพล โดยมีองครักษ์ กามิน และลูกชาย แทน พาหนีข้ามแดน ธาวินต้องปกปิดฐานะที่แท้จริง มาซ่อนตัวอยู่ในประเทศไทย
ฟลายมีทูเดอะมูน

"ฟลายมีทูเดอะมูน" (Fly Me to the Moon) หรืออีกชื่อคือ "อินอะเธอร์เวิร์ด" (In Other Words) เป็นเพลงสากลอมตะ ออกซิงเกิลครั้งแรกในปี ค.ศ. 1954 โดย เคย์ บัลลาร์ด หลังจากนั้นก็ถูกนำมาบันทึกเสียงโดยใส่ทำนองแนวแจ็สอยู่หลายต่อหลายครั้ง จนในที่สุดก็กลายเป็นเพลงในวัฒนธรรมสมัยนิยม โดยฉบับที่นิยมที่สุดคือฉบับที่ร้องโดย แฟรงก์ ซินาตรา ในปี 1964
ในปี 1999 หอเกียรติยศนักแต่งเพลงสหรัฐอเมริหา ได้ยกให้เพลงฟลายมีทูเดอะมูน เป็น "เพลงค้างฟ้า" (Towering song) นอกจากนี้ เพลงฟลายมีทูเดอะมูน ยังถูกเปิดระหว่างปฏิบัติการอะพอลโล 10 ขององค์การนาซาในขณะที่กำลังโคจรรอบดวงจันทร์ ต่อมาในปฏิบัติการอะพอลโล 11 บัสซ์ อัลดริน นักบินอวกาศได้เปิดเพลงฟลายมีทูเดอะมูน ฉบับแฟรงก์ ซินาตรา จากเครื่องเล่นเพลงพกพาระหว่างที่เขาลงไปเหยียบผิวดวงจันทร์ นับเป็นบทเพลงแรกของมนุษยชาติที่ถูกได้ยินบนดวงจันทร์
บอร์นทูดาย (อัลบั้ม)

บอร์นทูดาย  คือสตูดิโออัลบั้มลำดับที่สองของลานา เดล เรย์ นักร้อง นักแต่งเพลงหญิงชาวอเมริกัน ออกจำหน่ายเมื่อวันที่ 27 มกราคม พ.ศ. 2555 โดยค่ายอินเตอร์สโคป โพลีดอร์ และสเทรนเจอร์ ในอัลบั้มนี้เพื่อให้ได้ดนตรีตามที่เธอต้องการ เดลเรย์ได้ทำงานร่วมกับโปรดิวเซอร์หลายคน ประกอบด้วย แพทริก เบอร์เกอร์, เจฟฟ์ บาห์สเกอร์, คริส ไบรด์, อีมิล เฮย์นี, จัสติน ปาร์กเกอร์, ริก โนเวลส์, รอบอป็อป และอัล ชัซ การบันทึกเสียงส่วนใหญ่พวกเขาพยายามให้ออกมาในแนวบาโรกป็อป ที่มีอิทธิพลเพิ่มเติมมาจากเพลงแนวออลเทอร์นาทิฟ ฮิปฮอป และทริปฮอป ความคิดเห็นจากนักวิจารณ์ดนตรีร่วมสมัยที่ต่ออัลบั้ม"บอร์นทูดาย" นั้นถูกแบ่งออก โดยบางส่วนนั้นยกย่องในด้านการผลิตที่โดดเด่น ในขณะเดียวกันความซ้ำซากของมันและเนื้อหาที่เร้าอารมณ์เป็นแนวโน้มที่ทำให้โดนร้องเรียนอยู่เป็นประจำ อัลบั้มเปิดตัวที่อันดับ 2 ในชาร์ต"บิลบอร์ด" 200 มียอดขาย 77,000 ชุด ในสัปดาห์แรก อัลบั้มนี้ได้รับรางวัลแผ่นเสียงทองคำขาวสำหรับยอดขายกว่า 1 ล้านชุดโดยสมาคมผู้ประกอบกิจการเพลงของสหรัฐอเมริกา ทั้งนี้"บอร์นทูดาย"ได้ทำอันดับได้สูงสุดที่อันดับ 11 ในอินเตอร์เนชั่นแนลเรเคิดส์ชาร์ต และในเดือนกรกฎาคม พ.ศ. 2557 อัลบั้มนี้มียอดขายทั่วโลกมากกว่า 4 ล้านชุด เมื่อนับรวมกับอีพี"พาราไดซ์" และอัลบั้มรีแพ็กเกจด้วยแล้ว จะมียอดขายรวมทั้งหมดมากกว่า 7 ล้านชุด
หลังจากบรรลุผลสำเร็จในการเปิดตัวรอบปฐมทัศน์ผ่านเครือข่ายออนไลน์ในวันที่ 29 มิถุนายน พ.ศ. 2555 "วิดิโอเกมส์" ได้ถูกเลือกเป็นซิงเกิลนำที่ถูกปล่อยจากอัลบั้ม"บอร์นทูดาย"ในวันที่ 17 ตุลาคม พ.ศ. 2555 โดยทำอันดับได้สูงสุดที่อับดับ 91 บนชาร์ต"บิลบอร์ด" ฮอต 100 ตามด้วยซิงเกิล "บอร์นทูดาย", "ออฟทูเดอะเรซิส", "บลูยีนส์", "ซัมเมอร์ไทม์แซดเนสส์", "เนชั่นแนลแอนเธม", และ"ดาร์กพาราไดซ์" ซิงเกิล "ซัมเมอร์ไทมม์แซดเนสส์" ได้ถูกปล่อยอีกครั้งหนึ่งในวันที่ 11 กรกฎาคม พ.ศ. 2556 เป็นฉบับรีมิกซ์จากเซดริค เจอร์เวียส และเป็นซิงเกิลที่ทำอันดับสูงสุดของเดลเรย์ในสหรัฐอเมริกา โดยอยู่ที่อันดับ 6 บนชาร์ต"บิลบอร์ด" ฮอต 100 นอกจากนี้เดลเรย์ยังได้โปรโมตอัลบั้มนี้โดยการแสดงถ่ายทอดสดผ่านรายการโทรทัศน์หลายแห่ง รวมถึงการแสดงสดในรายการ"แซตเทอร์เดย์ไนต์ไลฟ์"ที่ได้รับการวิพากษ์วิจารณ์อย่างกว้างขวาง "บอร์นทูดาย"ได้ออกวางจำหน่ายอีกครั้งหนึ่งในวันที่ 9 พฤศจิกายน พ.ศ. 2555 มีชื่อฉบับว่า "เดอะพาราไดซ์อิดิชั่น" ซึ่งเป็นชุดที่มาพร้อมกับอีพีที่สามของเธอ"พาราไดซ์"
ชาร์ต.
<templatestyles src="Col-begin/styles.css"/>
ทางหลวงตริภูวัน

ทางหลวงตริภูวัน  เชื่อมต่อระหว่างชานกรุงกาฐมาณฑุ กับเมือง Birganj และ Raxaul บนพรมแดนเนปาล-อินเดีย โดยจะเชื่อมต่อกับทางหลวงแผ่นดินหมายเลข 28 และ 28A ที่เมืองลัคเนา ประเทศอินเดีย
ประวัติ.
ชื่ออย่างไม่เป็นทางการคือ บายโรด  ทางหลวงตริภูวันเป็นทางหลวงสายแรกของประเทศเนปาล เชื่อมต่อระหว่างเมือง Naubise (ห่างจากาฐมาณฑุ 25 กิโลเมตร) กับพรมแดนเนปาล-อินเดีย ทั้งทางหลวงตริภูวันและท่าอากาศยานนานาชาติตริภูวัน ต่างก็ตั้งชื่อเพื่อเป็นการสรรเสริญสมเด็จพระเจ้าตริภูวันแห่งเนปาล
การก่อสร้างเสร็จสิ้นในปี ค.ศ. 1956 เป็นถนนสายแรกที่เชื่อมกับอินเดีย ในปี ค.ศ. 1959 เปิดให้บริการรถโดยสารประจำทางบนทางหลวง ดำเนินการโดยการบริการการขนส่งเนปาล เส้นทางรถโดยสารสิ้นสุดที่เมือง Amlekhganj ซึ่งสามารถต่อรถไฟไปยังเมือง Birgunj และ Raxaul ได้
ก่อนสร้างทางหลวงสายนี้ขึ้น นักเดินทางจำเป็นต้องการใช้เส้นทางผ่านไปยังเมือง Kulekhani, Chitlang, Chandragiri Pass และ Thankot
เส้นทาง.
เส้นทางจะผ่านเข้าไปในภูมิภาค Terai หลังจากนั้นจะลัดเลาะไปตามภูเขา Sivalik Hills ทางเหนือของเมือง Hetauda ระยะทางรวมทั้งสิ้น ที่เมือง Naubise ทางหลวงตริภูวัน จะไปสิ้นสุดที่แยกทางหลวง Prithvi
ที่หมู่บ้าน Daman จะมีจุดชมวิวเทือกเขาหิมาลัย ซึ่งจะเห็นได้ตั้งแต่ยอดเขา Dhaulagiri ทางตะวันตก ไปจนถึงยอดเขาเอเวอเรสต์ทางตะวันออก
เมือง Hetauda เป็นจุดรวมของทางหลวง Mahendra และทางหลวงตริภูวัน
พระครูนิทัศนพลธรรม (ต่อ พลธมฺโม)

พระครูนิทัศนพลธรรม (ต่อ พลธมฺโม) (12 มีนาคม พ.ศ. 2462 – 4 มกราคม พ.ศ. 2563) เป็นพระเถระชั้นผู้ใหญ่ในจังหวัดนครสวรรค์ เป็นอดีตเจ้าอาวาสวัดเขาแก้ว และอดีตผู้รับใบอนุญาตโรงเรียนพยุหะวิทยา (วัดเขาแก้ว)
ประวัติ.
พระครูนิทัศนพลธรรม (ต่อ พลธมฺโม) หรือชื่อเดิม ต่อ มากบุญ เกิดเมื่อวันพุธ ขึ้น 11 ค่ำ เดือน 4 ปีมะเมีย ตรงกับวันที่ 12 มีนาคม พ.ศ. 2462 (นับแบบใหม่) ที่บ้านเลขที่ 265 หมู่ 5 ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อยา มารดาชื่อน้อย มากบุญ
อุปสมบท.
พระครูนิทัศนพลธรรม (ต่อ พลธมฺโม) ได้อุปสมบท เมื่อวันที่ 15 พฤษภาคม พ.ศ. 2483 ณ พัทธสีมาวัดเขาแก้ว โดยมีพระเทพโมลี (ยอด องฺกวงฺโส) เป็นพระอุปัชฌาย์ พระครูวินัยธรกัน คงฺครตโน เป็นพระกรรมวาจาจารย์ พระครูปลัดบุญธรรม ธมฺมปสาโท เป็นพระอนุสาวนาจารย์ 
มรณภาพ.
พระครูนิทัศนพลธรรม (ต่อ พลธมฺโม) ได้มีอาการเท้าบวม และไม่ค่อยฉันอาหาร มาตั้งแต่เมื่อต้นปี พ.ศ. 2562 โดยมีพระจักรกฤษณ์ ฐิตวิริโย ผู้ช่วยเจ้าอาวาสวัดเขาแก้ว และพระลูกวัด คอยดูแลรักษาอยู่ไม่ห่าง แต่ถึงแม้จะมีร่างกายที่ไม่ค่อยจะสู้ดี แต่ตัวท่านยังมีสติสัมปชัญญะครบสมบูรณ์ และได้เข้ารับการรักษาตัวอยู่เนือง ๆ จนเมื่อประมาณ กลางเดือน ธันวาคม พ.ศ. 2562 พระครูนิทัศนพลธรรม (ต่อ พลธมฺโม) ได้เข้ารับการรักษาและนอนพักที่โรงพยาบาลรวมแพทย์ โดยมีศิษยานุศิษย์ อุบาสก อุบาสิกา ไปเยี่ยมเยียนไม่ขาดสาย จนเมื่อเวลาประมาณ 00.30 น. ของวันที่ 4 มกราคม พ.ศ. 2563 บุคลากรของโรงเรียนพยุหะวิทยา (วัดเขาแก้ว) ก็ได้ทำการแจ้งข่าวการมรณภาพของพระครูนิทัศนพลธรรม (ต่อ พลธมฺโม) อย่างสงบ ด้วยอายุ 100 ปี 9 เดือน พรรษา 79
พิธีพระราชทานน้ำหลวงสรงศพ.
เมื่อเช้าของวันที่ 4 มกราคม พ.ศ. 2563 หลังจากที่ได้ทราบข่าวการมรณภาพของพระครูนิทัศนพลธรรม (ต่อ พลธมฺโม) คณะศิษยานุศิษย์ ก็ได้เข้าทำการจัดสถานที่ในศาลาการเปรียญวัดเขาแก้ว โดยมีคณะครู คอยประสานงานเรื่องการขอพระราชทานน้ำหลวงสรงศพ โดยได้กำหนดให้มีการรดน้ำศพโดยเหล่าอุบาสก อุบาสิกา ในเวลาตั้งแต่ 13.00 - 15.00 น. ของวันที่ 5 มกราคม พ.ศ. 2563 และกำหนดการพิธีพระราชทานน้ำหลวงสรงศพ ในเวลา 16.00 น. โดยมี พระเทพปัญญาภรณ์ (ริด ริตเวที) วัดตากฟ้า พระอารามหลวง จังหวัดนครสวรรค์ เป็นประธานฝ่ายสงฆ์ และมี นาย สมบูรณ์ วงศ์วัชรานนท์ นายอำเภอพยุหะคีรี เป็นประธานฝ่ายฆราวาส
พรมมิ

พรมมิ (ชื่อวิทยาศาสตร์: "Bacopa monnieri") เป็นพืชอายุหลายปี อยู่ในวงศ์เทียนเกล็ดหอย (Plantaginaceae) พบขึ้นตามริมน้ำและที่ชื้นแฉะทั่วไป
ลักษณะทางพฤกษศาสตร์.
พรมมิเป็นพืชขนาดเล็ก ลำต้นเลื้อยไปตามพื้นดินที่มีความชุ่มชื้นหรือมีน้ำขัง ลำต้นเกลี้ยง อวบน้ำ ใบเป็นใบเดี่ยวรูปไข่กลับ ออกตรงข้ามกันแบบเป็นคู่ ไม่มีก้านใบ ขอบใบเรียบ ดอกเป็นดอกเดี่ยวสมบูรณ์เพศ ออกตามซอกใบ สีม่วงอ่อน กลีบเลี้ยงมี 5 กลีบ โคนติดกันเป็นรูปกรวย กลีบดอกเชื่อมติดกันเป็นหลอด ปลายแยกเป็น 5 แฉก เกสรตัวผู้มี 4 อัน รังไข่มี 2 ช่อง ผลเป็นผลแห้ง แตกได้
ประโยชน์.
ในพรมมิมีสารสำคัญในกลุ่มแอลคาลอยด์ เช่น บรามิน (brahmine), นิโคติน และสารกลุ่มซาโปนิน มีคุณสมบัติช่วยในการเรียนรู้และจดจำ ช่วยลดอาการวิตกกังวล ลดอาการซึมเศร้า และต้านอาการชัก
ในทางการแพทย์แผนไทย พรมมิทั้งต้นมีรสเย็นหวาน ช่วยบำรุงประสาท แก้ลมบ้าหมู แก้ไข้ แก้ร้อนในกระหายน้ำ ขับปัสสาวะ ขับพยาธิ ขับเสมหะ แก้หืด และบำรุงหัวใจ ส่วนการแพทย์อายุรเวท ระบุว่า พรมมิมีรสขมหวาน ใช้เป็นยาเย็น มีฤทธิ์ทำให้สงบ ลดอาการผิดปกติทางสมอง เสริมสร้างการทำงานของสมอง เสริมสร้างระบบประสาท ช่วยในการเผาผลาญอาหาร ช่วยในการนอนหลับ และช่วยรักษาผิวพรรณ
จูบ (เพลงประกอบละคร)

"จูบ" เป็นเพลงประกอบละครโทรทัศน์เรื่อง หนึ่งในทรวง ขับร้องโดย จิรายุ ตั้งศรีสุข และ อุรัสยา เสปอร์บันด์ ออกอากาศทาง ไทยทีวีสีช่อง 3 ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส เป็นการจับไมค์ร้องเพลงร่วมกันครั้งแรกของ เจมส์ และ ญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง 
มิวสิกวีดิโอเพลง "จูบ" เผยแพร่ครั้งแรกในวันที่ 28 เมษายน พ.ศ. 2558 โดยเนื้อหาเพลงเล่าถึง เวลานึกถึงรอยจูบใครสักคนจะทำให้เรามีอารม­ณ์เขินๆ หวิวๆ เพราะไม่สามารถเอาภาพนั้นออกจากความคิดได้ แม้จะเป็นเพลงย้อนยุค แต่ยังคงมีความร่วมสมัยที่วัยหนุ่มสาวสามา­รถฟังได้ 
เพลง จูบ ได้มีสังกัดรอง อาทิ ช่อง 3 เอชดี จีเอ็มเอ็ม แกรมมี่ ช่องวัน 31 จีเอ็มเอ็ม 25 แอ็กซ์ แชนแนล แบงแชนแนล ในรายการ ไฟว์ไลฟ์
การตอบรับ.
เพลง "จูบ" ติดอันดับที่ 8 จากการจัดอันดับของ ไอทูนส์สโตร์ไทยแลนด์ ท็อปชาร์ต หรือ ไอทูนส์ ในหัวข้อ 100 เพลงที่คนไทยโหลดมากที่สุดบน iTunes Thais ประจำวันที่ 30 เมษายน พ.ศ. 2558
วัดบพิตรพิมุขวรวิหาร

วัดบพิตรพิมุข เป็นพระอารามหลวงชั้นโท ชนิด วรวิหาร ตั้งอยู่ที่เลขที่ 266 ถนนจักรวรรดิ แขวง จักรวรรดิ เขตสัมพันธวงศ์ กรุงเทพมหานคร
- วัดบพิตรพิมุขวรวิหาร เดิมมีชื่อว่า วัดเชิงเลน หรือ วัดตีนเลน มีมาตั้งแต่สมัยกรุงศรีอยุธยา จนกระทั่งในรัชสมัยพระบาทสมเด็จพระพุทธยอดฟ้าจุฬาโลกมหาราช ประมาณ พ.ศ.2328 สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กรมพระราชวังบวรสถานพิมุข (วังหลัง) พระราชนัดดา ได้ทรงบูรณปฏิสังขรณ์ใหม่แล้วถวายเป็นพระอารามหลวงแด่พระบาทสมเด็จพระพุทธยอดฟ้าจุฬาโลกมหาราช พระองค์ได้ทรงพระราชทานนามวัดนี้ว่า "วัดบพิตรพิมุข" เพื่อเป็นอนุสรณ์แด่กรมพระราชวังบวรสถานพิมุขพระองค์นี้
- วัดบพิตรพิมุขได้รับการสมโภช พร้อมกับการสมโภชพระมหานคร สมโภชวัดพระศรีรัตนศาสดาราม และสมโภชอารามอื่น ๆ แต่เนื่องจากอิฐและปูนหายากทั้งยังต้องนำมาใช้ในการสร้างพระนคร และพระราชวังที่สำคัญกว่าก็ยังไม่เพียงพอ ปรากฏว่าถาวรวัตถุที่ได้รับการบูรณะปฏิสังขรณ์ครั้งนั้นอยู่ได้ไม่นานต้องรื้อแก้ไขและสร้างใหม่ทั้งหมดในรัชกาลที่ ๓
รายชื่อถนนในประเทศเนปาล

รายชื่อทางหลวงในประเทศเนปาล แบ่งตามประเภท
ทางหลวงแผ่นดิน.
ตารางด้านล่างนี้แสดงรายชื่อทางหลวงแผ่นดินในประเทศเนปาล
ทางหลวงสายรอง.
ตารางด้านล่างนี้คือรายชื่อทางหลวงสายรองในประเทศเนปาล
กรดน้ำ

กรดน้ำ (ชื่อวิทยาศาสตร์: "Scoparia dulcis") หรือ หญ้าปีกแมลงวัน เป็นพืชในวงศ์เทียนเกล็ดหอย (Plantaginaceae) พบได้ทั่วไปตามริมน้ำหรือที่ชื้นแฉะ
ลักษณะทางพฤกษศาสตร์.
กรดน้ำเป็นไม้ล้มลุกขนาดเล็ก ลำต้นสูงราว 1 เมตร มีอายุ 1–2 ปี ใบเป็นใบเดี่ยวขนาดเล็ก ออกเวียนตรงข้ามต้นและกิ่ง ทรงรีแก้มหอก โคนใบสอบ ปลายแหลม ใบกว้าง 1–2 เซนติเมตร ยาว 3–5 เซนติเมตร ขอบหยักเป็นฟันเลื่อย ดอกออกเป็นช่อเดี่ยวตามซอกใบ ดอกเล็ก เมื่อบานสีขาว มีกลีบเลี้ยงและกลีบดอกอย่างละ 4 กลีบ ตรงกลางมีเกสรตัวผู้ 4 อัน ผลค่อนข้างกลม ด้านในมีเมล็ดเล็กจำนวนมาก
ประโยชน์.
กรดน้ำใช้รักษาโรคเบาหวานและต้านอนุมูลอิสระได้ นอกจากนี้ ยังใช้แก้ไข้ รักษาโรคแผลในกระเพาะอาหารและมาลาเรีย ในการแพทย์แผนไทย ใบของกรดน้ำใช้ขับระดูขาว แก้ไอ ลดไข้ บำรุงธาตุ แก้ปวดฟัน และหลอดลมอักเสบ ลำต้น ใช้ลดอาการเป็นหัด คอเจ็บ จุกเสียด อาเจียน แก้ไอ ลดไข้ ท้องเดิน ท้องเสีย ปวดท้อง ลำไส้อักเสบ แก้ผื่นคัน แก้ขัดเบา แก้ขาบวมจากการเป็นเหน็บชาและลดอาการบวมน้ำจากปัสสาวะ และราก ใช้เป็นยาขับปัสสาวะ ลดไข้และแก้ปวดศีรษะ
ความรุนแรงต่อสตรี

ความรุนแรงต่อสตรี เป็นลักษณะโดยรวมที่เป็นการกระทำรุนแรงเป็นหลักหรือมุ่งเจาะจงเฉพาะกับผู้หญิง บางครั้งได้รับการพิจารณาว่าเป็นอาชญากรรมที่มาจากความเกลียด ชนิดของความรุนแรงนี้มีเป้าหมายเฉพาะเพศภาวะของเหยื่อเป็นแรงจูงใจหลัก โดยชนิดของความรุนแรงได้อิงจากเพศ ซึ่งหมายความถึงการกระทำความรุนแรงมีความมุ่งมั่นต่อผู้หญิงอย่างชัดแจ้งเพราะพวกเขาเป็นผู้หญิง ปฏิญญาว่าด้วยการขจัดความรุนแรงต่อสตรีแห่งสหประชาชาติ ได้ระบุว่า:
"ความรุนแรงต่อสตรี คือการสำแดงของอำนาจที่ไม่เท่าเทียมกันในประวัติศาสตร์ ต่อความสัมพันธ์ระหว่างชายและหญิง" และ "ความรุนแรงต่อสตรี เป็นหนึ่งในกลไกทางสังคมที่ร้ายแรง โดยที่ฝ่ายหญิงจะถูกบังคับให้ตกอยู่ในสถานะรองเมื่อเทียบกับฝ่ายชาย"
คำนิยาม.
นานาประเทศทั่วโลกมีการใช้เครื่องมือเพื่อวัด และตรวจสอบความรุนแรงต่อสตรี โดยเป็นไปเพื่อการขจัดความรุนแรงต่อสตรีและความรุนแรงในครอบครัว ใน"บันทึกข้อเสนอแนะฉบับที่ 5 (2002) และเอกสารเกี่ยวกับความรุนแรงต่อสตรี" ของสภายุโรป ได้กล่าวถึงความรุนแรงต่อสตรีว่า "รวมถึงแต่ไม่ได้จำกัดเพียงเฉพาะข้อต่อไปนี้"
ก. ความรุนแรงที่เกิดขึ้นในครอบครัวหรือในบ้าน ซึ่งรวมถึง การล่วงละเมิดทางร่างกายและจิตใจ การล่วงละเมิดทางอารมณ์และการทำร้ายจิตใจ การข่มขืนและทารุณกรรมทางเพศ การร่วมประเวณีกับญาติสนิท การข่มขืนระหว่างคู่สมรส การอยู่อาศัยด้วยกันโดยมิได้สมรส อาชญากรรมที่กระทำในนามเกียรติยศ การทำร้ายแก่อวัยวะเพศหญิง และการปฏิบัติตามประเพณีที่เป็นอันตรายต่อสตรี เช่น การคลุมถุงชน
ข. ความรุนแรงที่เกิดขึ้นภายในสังคม รวมถึงการข่มขืน การล่วงละเมิดทางเพศ การล่วงละเมิดทางเพศและการข่มขู่ในที่ทำงาน ในสถาบันหรือที่อื่น ๆ การค้าสตรีเพื่อจุดประสงค์ในการแสวงหาประโยชน์ทางเพศและทางเศรษฐกิจ และ การท่องเที่ยวทางเพศ
ค. การกระทำความผิดและการอภัยโทษโดยเจ้าหน้าที่รัฐ
ง. การละเมิดสิทธิมนุษยชนของสตรีในสถานการณ์ความขัดแย้งที่มีการใช้อาวุธ โดยเฉพาะอย่างยิ่ง การจับตัวประกัน การบังคับให้พลัดถิ่น การข่มขืนอย่างเป็นระบบ การเป็นทาสทางเพศ การบังคับตั้งครรภ์ และการค้ามนุษย์เพื่อแสวงหาประโยชน์ทางเพศและทางเศรษฐกิจ
มะเขือขม

มะเขือขม หรือมะเขือเอธิโอเปีย ชื่อวิทยาศาสตร์: "Solanum aethiopicum" ภาษากะเหรี่ยงเรียก สะกอข่าป่าล่ะ สะกอค่าซ่า หรือสะกอข่า เป็นไม้พุ่ม ลำต้นกิ่งก้านเกลี้ยง ใบเดี่ยว ขอบใบหยัก ผิวใบเป็นคลื่น ดอกช่อ ดอกย่อยเป็นดอกสมบูรณ์เพศ กลีบดอกสีขาว ผลมีแนวหยักตื้นตามยาวรอบผล แก่แล้วเป็นสีส้มแดง ผิวเป็นมัน พบในเขตร้อนของเอเชียและแอฟริกา
ผลรับประทานสดหรือต้มกินกับน้ำพริก มีรสขมใบรับประทานได้ ผลสุกที่แก่เป็นสีเหลืองมีแคโรทีนสูง
ฝ่าแป้ง

ฝ่าแป้ง ดับยาง หรือฉับแป้ง ชื่อวิทยาศาสตร์: "Solanum erianthum" ภาษากะเหรี่ยงเรียกสะกอปรื๋อ เป็นไม้พุ่ม ลำต้นและกิ่งก้านที่ยังอ่อนมีขนหนาแน่น ใบเดี่ยว ผิวใบด้านบนและด้านล่างมีขนหนาแน่น ดอกช่อ ก้านช่อดอกมีขนหนาแน่น กลีบดอกเป็นสีขาว ผลอ่อนสีเขียวอ่อน ผิวเป็นมัน เมื่อแก่เป็นสีม่วงดำหรือสีดำ เป็นพืชท้องถิ่นในอเมริกาเหนือและอเมริกาใต้ แล้วจึงแพร่กระจายไปยังส่วนต่างๆของโลก
ใบใช้ขยำแล้วล้างทำความสะอาดจานชาม เพราะมียางลื่นมือ เปลือกใช้รักษาโรคผิวหนัง ใบพอกแผล แก้น้ำร้อนลวก
จอห์น เคร์รี

จอห์น ฟอบส์ เคร์รี (เกิด 11 ธันวาคม ค.ศ. 1943) เป็นนักการเมืองชาวอเมริกัน ปัจจุบันดำรงตำแหน่งผู้แทนพิเศษประธานาธิบดีสหรัฐด้านสภาพภูมิอากาศ อดีตรัฐมนตรีว่าการกระทรวงการต่างประเทศสหรัฐอเมริกา คนที่ 66 อดีตสมาชิกวุฒิสภาสหรัฐจากรัฐแมสซาชูเซตส์ โดยดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภา นอกจากนี้ เขายังเคยเป็นผู้ท้าชิงตำแหน่งประธานาธิบดีสหรัฐอเมริกาคนที่ 43 ในการเลือกตั้งประธานาธิบดีสหรัฐอเมริกา พ.ศ. 2547
เคร์รีเกิดที่เมืองออโรรา ในรัฐโคโลราโด และเข้าเรียนในโรงเรียนประจำในรัฐแมสซาชูเซตส์และรัฐนิวแฮมป์เชียร์ เขาจบการศึกษาจากมหาวิทยาลัยเยลเมื่อ พ.ศ. 2509 ในสาขารัฐศาสตร์ ซึ่งในปีเดียวกันนี้เอง เคร์รีได้เข้าเป็นทหารในกองทัพเรือสหรัฐในฐานะกำลังพลสำรอง ในปีต่อมาเขาถูกส่งไปปฏิบัติการในสงครามเวียดนาม เป็นเวลา 4 เดือน โดยเขาเป็นหัวหน้าหน่วยเรือเร็ว ภายหลังกลับมายังสหรัฐ เขาได้เข้าร่วมกับกลุ่ม "ทหารผ่านศึกเวียดนามไม่เอาสงคราม" ซึ่งเขาดำรงตำแหน่งโฆษกของกลุ่มและคอยปราศัยต่อต้านการทำสงครามในเวียดนาม 
ภายหลังจากจบการศึกษาระดับปริญญาเอกด้านกฎหมาย จากวิทยาลัยกฎหมายบอสตัน เครร์รีได้เข้าทำงานเป็นผู้ช่วยอัยการประจำเขต และต่อมาได้ดำรงตำแหน่งรองผู้ว่าการรัฐแมสซาชูเซตส์ ต่อมาเขาได้รับเลือกเป็นสมาชิกวุฒิสภาสหรัฐใน พ.ศ. 2528 และดำรงตำแหน่งนี้ติดต่อกันถึง 6 วาระ
ในช่วงหาเสียงการเลือกตั้งประธานาธิบดีสหรัฐอเมริกา พ.ศ. 2547 เขาได้โจมตีนโยบายสงครามอิรักของจอร์จ ดับเบิลยู. บุช ต่อมาใน พ.ศ. 2552 เขาได้ดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภาจนกระทั่งเขาได้รับการทาบทามจากประธานาธิบดี บารัคโอ บามา ในการเข้ารับตำแหน่งรัฐมนตรีว่าการกระทรวงการต่างประเทศสหรัฐ ต่อจากนางฮิลลารี คลินตัน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
สุนทร หงส์ลดารมภ์

สุนทร หงส์ลดารมภ์ (23 สิงหาคม พ.ศ. 2455 – 16 กันยายน พ.ศ. 2548) อดีตรองนายกรัฐมนตรี รัฐมนตรีว่าการกระทรวงการคลัง รัฐมนตรีว่าการกระทรวงเศรษฐการ รัฐมนตรีช่วยว่าการกระทรวงพัฒนาการแห่งชาติ เอกอัครราชทูตไทยประจำสหรัฐอเมริกา เลขาธิการคณะกรรมการพัฒนาการเศรษฐกิจและสังคมแห่งชาติ และอธิการบดีมหาวิทยาลัยเชียงใหม่
ประวัติ.
สุนทร หงส์ลดารมภ์ เกิดเมื่อวันที่ 23 สิงหาคม พ.ศ. 2455 ที่อำเภอพยุหะคีรี จังหวัดนครสวรรค์ เป็นบุตรของนายสองตอง และนางพลอย หงส์ลดารมภ์
สำเร็จการศึกษาชั้นมัธยม 8 จากโรงเรียนเทพศิรินทร์ และได้รับทุนการศึกษาให้ไปศึกษาต่อที่วิทยาลัยเวย์มัธ ประเทศอังกฤษ ในระดับปริญญาตรี และจบปริญญาโทอักษรศาสตร์บัณฑิต จากมหาวิทยาลัยเคมบริดจ์
การทำงาน.
สุนทร หงส์ลดารมภ์ ทำงานเป็นอาจารย์สอนที่จุฬาลงกรณ์มหาวิทยาลัย และเป็นอาจารย์พิเศษในโรงเรียนต่าง ๆ เช่น โรงเรียนวัดบพิตรพิมุข และโรงเรียนเทพศิรินทร์ พ.ศ. 2482 ย้ายไปอยู่กรมโฆษณาเป็นหัวหน้าแผนกต่างประเทศและเป็นหัวหน้ากองต่างประเทศ ต่อมาใน พ.ศ. 2489 ได้ย้ายไปรับราชการเป็นผู้ช่วยเลขาธิการคณะรัฐมนตรีในสมัยรัฐบาลของพลเรือตรีถวัลย์ ธำรงนาวาสวัสดิ์ พ.ศ. 2493 ได้รับแต่งตั้งเป็นเลขานุการสภาเศรษฐกิจแห่งชาติ (ปัจจุบันคือสำนักงานคณะกรรมการพัฒนาการเศรษฐกิจและสังคมแห่งชาติ)
การเมือง.
รัฐบาลสฤษดิ์.
พ.ศ. 2502 ได้รับการแต่งตั้งเป็นรัฐมนตรีว่าการกระทรวงเศรษฐการในรัฐบาลจอมพลสฤษดิ์ ธนะรัชต์ ก่อนจะย้ายไปดำรงตำแหน่งรัฐมนตรีว่าการกระทรวงการคลัง ต่อมา พ.ศ. 2506 ได้รับแต่งตั้งให้ดำรงตำแหน่งรัฐมนตรีช่วยว่าการกระทรวงพัฒนาการแห่งชาติ อีกตำแหน่งหนึ่ง จนกระทั่งจอมพล สฤษดิ์ ธนะรัชต์ นายกรัฐมนตรีได้ถึงแก่อสัญกรรม เมื่อวันที่ 8 ธันวาคม พ.ศ. 2506
รัฐบาลถนอม.
หลังจากจอมพลสฤษดิ์ ธนะรัชต์ ถึงแก่อสัญกรรม พลเอก ถนอม กิตติขจรได้จัดตั้งรัฐบาล โดยนายสุนทร หงส์ลดารมภ์ ได้รับการแต่งตั้งเป็นรัฐมนตรีว่าการกระทรวงการคลังต่ออีกสมัย ต่อมาได้ย้ายไปดำรงตำแหน่งรัฐมนตรีว่าการกระทรวงเศรษฐการ ก่อนจะลาออกเมื่อ พ.ศ. 2511
รัฐบาลเกรียงศักดิ์.
ต่อมาใน พ.ศ. 2520 นายสุนทร หงส์ลดารมภ์ ได้รับการแต่งตั้งเป็นรองนายกรัฐมนตรีฝ่ายเศรษฐกิจในรัฐบาลพลเอกเกรียงศักดิ์ ชมะนันทน์ ก่อนจะพ้นจากตำแหน่งไปเมื่อประกาศใช้รัฐธรรมนูญ พ.ศ. 2521
ครอบครัว.
สุนทร หงส์ลดารมภ์ สมรสกับท่านผู้หญิง ลำเจียก หงส์ลดารมภ์ (สกุลเดิม:โคบุตร) มีบุตรธิดารวม 6 คน คือ
สุนทร หงส์ลดารมภ์ ถึงแก่อนิจกรรมเมื่อวันที่ 16 กันยายน พ.ศ. 2548 สิริอายุ 92 ปี พระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันอาทิตย์ที่ 5 สิงหาคม พ.ศ. 2550
ท่าอากาศยานนานาชาติตริภูวัน

ท่าอากาศยานนานาชาติตริภูวัน (, (IATA: KTM, ICAO: VNKT)) เป็นท่าอากาศยานนานาชาติในเขตกรุงกาฐมาณฑุ ประเทศเนปาล ตั้งอยู่ในหุบเขากาฐมาณฑุ ห่างจากใจกลางนครประมาณ 6 กิโลเมตร เป็นท่าอากาศยานนานาชาติเพียงแห่งเดียวในเนปาล เริ่มต้นใช้งานในปี ค.ศ. 1949 ในฐานะสนามบินเล็ก และได้ทำพิธีเปิดทางการในปี ค.ศ. 1955 โดยสมเด็จพระเจ้ามเหนทระแห่งเนปาล และได้รับการตั้งชื่อ "ตริภูวัน" มาตั้งแต่ปี ค.ศ. 1964 แต่เดิมมีรันเวย์เป็นหญ้า และได้เปลี่ยนมาเป็นคอนกรีตในปี ค.ศ. 1957 เครื่องบินไอพ่นลงจอดที่นี่ครั้งแรกในปี ค.ศ. 1967
ท่าอากาศยานมีอาคารผู้โดยสารในประเทศกับระหว่างประเทศอย่างละ 1 แห่ง ในปัจจุบัน มีเที่ยวบินระหว่างประเทศ 30 เที่ยวบินลงจอดที่นี่ รวมถึงการบินไทยด้วย ต่อมาในปี ค.ศ. 2001 สายการบินรอยัลเนปาลแอร์ไลน์ ได้ยกเลิกเที่ยวบินไปลอนดอนกับแฟรงค์เฟิร์ต ทำให้ไม่มีเที่ยวบินระหว่างเนปาลกับสหภาพยุโรปอีก อย่างไรก็ตาม สายการบินเตอร์กิชแอร์ไลน์ ยังคงให้บริการเที่ยวบินจากอิสตันบูลมายังกาฐมาณฑุ
ประวัติ.
เดิมชื่อว่า ท่าอากาศยาน Gauchaur ซึ่งตั้งชื่อตามพื้นที่บริเวณนั้น การบินครั้งแรกเริ่มขึ้นในปี ค.ศ. 1949 โดยเป็นการลงจอดของเครื่องบินบีชคราฟต์โบนันซาของเอกอัครราชทูตอินเดีย เที่ยวบินตามฤดูกาลเที่ยวแรกบินระหว่าง Gauchaur กับโกลกาตา โดยเครื่องบินดักลาส ดีซี-3 ในวันที่ 20 กุมภาพันธ์ ค.ศ. 1950
ในปี ค.ศ. 1955 ท่าอากาศยานได้ทำพิธีเปิดอย่างเป็นทางการโดยสมเด็จพระเจ้ามเหนทระแห่งเนปาล และได้เปลี่ยนชื่อมาเป็น ท่าอากาศยานตริภูวัน เพื่อเป็นการรำลึกถึงสมเด็จพระเจ้าตริภูวันแห่งเนปาล และได้เปลี่ยนชื่ออีกครั้งเป็น ท่าอากาศยานนานาชาติตริภูวัน ในปี ค.ศ. 1964 รันเวย์ได้เปลี่ยนมาเป็นผิวคอนกรีตในปี ค.ศ. 1957 และได้ขยายจาก เป็น ในปี ค.ศ. 1967 และขยายเพิ่มขึ้นเป็น ในปี ค.ศ. 1975
เครื่องบินพาณิชย์ลำแรกที่ลงจอดคือ ลุฟต์ฮันซา โบอิง 707 ลงจอดในปี ค.ศ. 1967 ส่วนสายการบินรอยัลเนปาลแอร์ไลน์ ก็ให้บริการเที่ยวบินครั้งแรกในปี ค.ศ. 1972 โดยเครื่องบินโบอิง 727
ต่อมาในปี ค.ศ. 2001 สายการบินรอยัลเนปาลแอร์ไลน์ ได้ยกเลิกเที่ยวบินไปลอนดอนกับแฟรงก์เฟิร์ต ทำให้ไม่มีเที่ยวบินระหว่างเนปาลกับสหภาพยุโรปอีก อย่างไรก็ตาม สายการบินเตอร์กิชแอร์ไลน์ ยังคงให้บริการเที่ยวบินจากอิสตันบูลมายังกาฐมาณฑุ
สิ่งอำนวยความสะดวก.
ท่าอากาศยานมีรันเวย์คอนกรีตยาว ทิศทาง 02/20 แต่ไม่มีระบบตรวจจับเครื่องบิน มีอาคารผู้โดยสารภายในและระหว่างประเทศอย่างละ 1 แห่ง นอกจากนี้ยังมีอาคารสำหรับบุคคลสำคัญ และยังมีที่จอดเครื่องบินของหน่วยบริการกองทัพอากาศเนปาลอีกด้วย
โรงแรม Radisson สาขากาฐมาณฑุ ให้บริการที่พักสำหรับผู้โดยสารชั้นหนึ่งและชั้นธุรกิจ ของสายการบินบางส่วน รวมถึงการบินไทยด้วย
ระบบขนส่งสาธารณะ.
จากท่าอากาศยาน ต้องนั่งรถโดยสารประจำทางเพื่อเข้าไปยังกรุงกาฐมาณฑุ และเมือง Patan ซึ่งจะจอดอยู่ด้านหน้าอาคารผู้โดยสารระหว่างประเทศ
วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี 2014

วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี 2014  เป็นครั้งที่ 3 ของการแข่งขัน จัดขึ้นระหว่างวันที่ 16–20 พฤศจิกายน ค.ศ. 2014 (พ.ศ. 2557) ณ โชซีกา, ประเทศเปรู
อันดับการแข่งขัน.
<templatestyles src="Col-begin/styles.css"/>
สบู่แดง

สบู่แดง (ชื่อวิทยาศาสตร์: "Jatropha gossypifolia") หรือ ละหุ่งแดง หรือ สบู่เลือด เป็นไม้ประดับในวงศ์ยางพารา (Euphorbiaceae) มีถิ่นกำเนิดในอเมริกากลาง
ลักษณะทางพฤกษศาสตร์.
สบู่แดงเป็นไม้พุ่มสูง 1-2 เมตร แตกกิ่งก้านจากโคนต้น ลำต้นและกิ่งมีขนสีทองปกคลุมหนาแน่น ทุกส่วนของต้นมียางขาว ใบเดี่ยวเรียงสลับรูปฝ่ามือ ขอบใบเว้าลึก 3-5 แฉก ใบอ่อนสีแดงอมม่วง เมื่อแก่เปลี่ยนเป็นสีเขียวอมแดง ก้านใบสีแดง ช่อดอกเชิงลดหลั่นออกที่ปลายกิ่ง ดอกย่อยสีแดงเข้ม ดอกตัวผู้และดอกตัวเมียอยู่บนต้นเดียวกัน กลีบเลี้ยง 5 กลีบ แต่ละช่อย่อยมีดอกตัวเมีย 1 ดอก ที่เหลือเป็นดอกตัวผู้ ผลค่อนข้างกลม มี 3 พู เมื่อแก่แตกได้ มี 3 เมล็ด ขยายพันธุ์ด้วยการเพาะเมล็ดหรือปักชำ
ความเป็นพิษ.
เมล็ดสบู่แดงมีโปรตีนเป็นพิษ คือ เซอร์ซิน (curcin) และน้ำมันจากเมล็ดมีฤทธิ์เป็นยาถ่าย หากรับประทานเข้าไป จะมีผลต่อระบบทางเดินอาหาร ทำให้คลื่นไส้อาเจียน ท้องเดิน ปวดท้อง อ่อนเพลีย จุกเสียด กระหายน้ำ ปวดศีรษะ อาจถ่ายเป็นเลือด ความดันเลือดต่ำ อัมพาต ผิวหนังแดง ชัก ม่านตาขยาย และสั่น น้ำยางมีฤทธิ์ระคายเคืองต่อผิวหนัง ทำให้คัน ปวดแสบปวดร้อน อักเสบบวม พองเป็นตุ่มน้ำใส หากถูกตา จะทำให้ตาอักเสบ อาจทำให้ตาบอดชั่วคราวหรือถาวร
ประโยชน์.
สบู่แดงมีคุณสมบัติหลายอย่างในทางเภสัชวิทยา เช่น ช่วยลดความดันโลหิต ต้านเชื้อจุลินทรีย์ และเป็นยาระงับปวด น้ำยางจากลำต้นใช้ห้ามเลือดได้ ใบใช้ต้มกินแก้ปวดท้อง ลดไข้ และใช้ย้อมสีได้ นอกจากนี้ สารสกัดจากใบแก่ของสบู่แดงยังใช้เป็นยาฆ่าแมลงได้
กอดหน่อยได้ไหม

"กอดหน่อยได้ไหม" เป็นซิงเกิลในปี พ.ศ. 2554 ของ พลพล พลกองเส็ง และถูกรวมอยู่ในอัลบั้มของ Soundtrack of Life เพลงประกอบชีวิต ประพันธ์เนื้อร้องโดย พยัต ภูวิชัย ทำนองโดย พยัต ภูวิชัย, นันทพงศ์ ทศพร และเรียบเรียงโดย นันทพงศ์ ทศพร ออกจำหน่ายในวันที่ 12 ตุลาคม พ.ศ. 2554 สังกัดค่ายเพลงจีนี่เรคอร์ดส ในเครือจีเอ็มเอ็ม แกรมมี่
ส่วนมิวสิกวิดีโอเพลงนี้เผยแพร่เมื่อวันที่ 25 ตุลาคม พ.ศ. 2554 แสดงโดย ไนซ์-นิธิดล ป้อมสุวรรณ และ น้ำ-เพ็ญรญา วิชาชูเชิด เนื้อหาในมิวสิกวีดิโอนี้ เป็นเรื่องราวของคู่รักต่างอาชีพ ฝ่ายชายเป็นทหาร และฝ่ายหญิงเป็นแอร์โฮสเตส โดยขอขยี้อารมณ์เหงาด้วยการสมมติให้ฝ่ายชายต้องไปประจำการที่ชายแดนใต้ ทำให้ยากต่อการติดต่อและทำให้รู้สึกคิดถึงกัน
เจ้าหญิงชาร์ลอตต์แห่งเวลส์ (ประสูติ พ.ศ. 2558)

เจ้าหญิงชาร์ลอตต์แห่งเวลส์ ("ชาร์ลอตต์ อลิซาเบธ ไดอาน่า" ; ประสูติ 2 พฤษภาคม ค.ศ. 2015) เป็นพระราชธิดาพระองค์แรกในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ และเป็นพระราชนัดดาในสมเด็จพระเจ้าชาลส์ที่ 3 แห่งสหราชอาณาจักรและเจ้าหญิงไดอาน่า ทรงอยู่ในลำดับที่ 3 ของการสืบสันตติวงศ์สหราชอาณาจักร
พระประวัติ.
เจ้าหญิงชาร์ลอตต์ประสูติเมื่อวันเสาร์ที่ 2 พฤษภาคม พ.ศ. 2558 เวลา 8.34 น. ณ โรงพยาบาลเซนต์แมรีส์ กรุงลอนดอน เป็นพระราชธิดาในเจ้าชายวิลเลียม เจ้าชายแห่งเวลส์ กับแคเธอรีน มิดเดิลตัน มีน้ำหนักเมื่อแรกประสูติ 3.71 กิโลกรัม พระองค์อยู่ในลำดับที่ 3 แห่งการสืบราชสันตติวงศ์แห่งสหราชอาณาจักรต่อจาก เจ้าชายวิลเลียม พระบิดา และเจ้าชายจอร์จ พระเชษฐา ทั้งนี้พระองค์มีพระอิสริยยศเป็น "เจ้าหญิงแห่งเวลส์" เช่นเดียวกันกับพระเชษฐา
พงศาวลี.
พระธิดาองค์นี้เป็นสมาชิกราชวงศ์วินด์เซอร์ ทั้งทรงเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระบิดาด้วย
อัลยะอ์กูบทาวเวอร์

อัลยะอ์กูบทาวเวอร์  คือตึกระฟ้าแห่งหนึ่ง สูง 328 เมตร (1,076 ฟุต) บนถนนเชคซัยยิด ในนครดูไบ สหรัฐอาหรับเอมิเรตส์ ตัวอาคารสร้างเสร็จถึงยอดใน ค.ศ. 2010 และเปิดให้บริการใน ค.ศ. 2013 มีความสูง 69 ชั้น ประกอบด้วยโรงแรมที่มีห้องพัก 224 ห้อง
การออกแบบอาคารได้รับแรงบันดาลใจจากหอเอลิซาเบท หรือที่รู้จักกันทั่วไปในชื่อบิกเบน ในกรุงลอนดอน สหราชอาณาจักร อย่างไรก็ตาม ไม่มีหน้าปัดนาฬิกาในปัจจุบันบนอัลยะอ์กูบทาวเวอร์
สิทธิมนุษยชนในประเทศกัมพูชา

สิทธิมนุษยชนในประเทศกัมพูชา เป็นปัญหาที่มีความสำคัญมากขึ้น โดยมีรายงานว่าในกัมพูชานั้น ผู้สื่อข่าวยังต้องพบกับความรุนแรง การเผยแพร่ข่าวต่อสาธารณะถูกจำกัด ผู้หญิงและเด็กถูกล่วงละเมิดทางเพศ และตำรวจยังเพิกเฉยต่อการทำลายสิ่งแวดล้อมอย่างผิดกฎหมาย
ภูมิหลังทางประวัติศาสตร์.
สิทธิมนุษยชนในกัมพูชามีภูมิหลงมาจากการรับวัฒนธรรมอินเดียและศาสนาพุทธเป็นศาสนาหลักในสังคมกัมพูชา ส่วนในสังคมสมัยใหม่จะได้รับอิทธิพลจากฝรั่งเศสในสมัยที่เป็นอาณานิคม และมีการเปลี่ยนแปลงโครงสร้างทางสังคมอย่างรุนแรงในการเปลี่ยนการปกครองจากระบอบราชาธิปไตยภายใต้รัฐธรรมนูญไปสู่ระบอบสาธารณรัฐในสมัยลน นลและคอมมิวนิสต์ในสมัยเขมรแดง ตามมาด้วยการยึดครองของเวียดนามและการปกครองของพรรคปฏิวัติประชาชนกัมพูชา จากนั้นเข้าสู่ช่วงเปลี่ยนผ่านภายใต้การดูแลของสหประชาชาติหลังการลงนามในข้อตกลงสันติภาพปารีสเมื่อ พ.ศ. 2534
ในข้อตกลงปารีสได้เรียกร้องให้รัฐธรรมนูญกัมพูชารวมหลักการพื้นฐานรวมทั้งการยอมรับสิทธิมนุษยชนและเสรีภาพและป้องกันไม่ให้ความผิดพลาดทางการเมืองในอดีตกลับมา ในรัฐธรรมนูญ พ.ศ. 2536 ได้บัญญัติเกี่ยวกับสิทธิของพลเมืองกัมพูชาไว้ 20 มาตรา โดยเกี่ยวกับสิทธิ 17 มาตรา และหน้าที่ 3 มาตรา หลังจากประกาศใช้รัฐธรรมนูญใน พ.ศ. 2536 สหประชาชาติได้จัดให้มีตัวแทนพิเศษของเลขาธิการทั่วไปทางด้านสิทธิมนุษยชนในกัมพูชา และคณะกรรมาธิการทางด้านสิทธิมนุษยชนของสหประชาชาติได้เปิดสำนักงานในกัมพูชา และมีกลุ่มสิทธิมนุษยชนในท้องถิ่นได้จับตาและบันทึกเกี่ยวกับการละเมิดสิทธิมนุษยชนไว้
หัวข้อทางสิทธิมนุษยชน.
เสรีภาพในการแสดงออก.
การละเมิดเสรีภาพในการแสดงออกได้แก่การขาดการเข้าถึงสื่อ มีการต่อต้านเสรีภาพในการแสดงออก
ระบบศาลที่อ่อนแอ.
การจัดตั้งศาลที่เป็นอิสระในกัมพูชาเป็นหัวข้อที่มีการกล่าวถึงเป็นทศวรรษแต่ยังมีปัญหาอยู่ ศาลยังไร้ประสิทธิภาพ ฉ้อราษฎร์บังหลวง และถูกควบคุมโดยพรรคประชาชนกัมพูชา 
สิทธิสตรี.
ปัญหาความรุนแรงของสตรีถือเป็นปัญหาสำคัญ แม้จะมีการต่อต้านความรุนแรงในครอบครัวและการจำกัดสิทธิทางเพศ
สิทธิของกลุ่มบุคคลที่มีความหลากหลายทางเพศ.
เลสเบียน เกย์ รักสองเพศ และกลุ่มข้ามเพศ มีปัญหาเกี่ยวกับอาชญากรรมและการข่มขืน รวมทั้งการถูกขับออกจากสังคม ในพ.ศ. 2553 ศูนย์สิทธิมนุษยชนแห่งกัมพูชาพยายามปรับปรุงสิทธิของคนกลุ่มนี้ในกัมพูชา 
อื่นๆ.
นอกจากนี้ ยังมีปัญหาเกี่ยวกับผู้มีอิทธิพลกระทำผิดแล้วไม่ถูกจับกุม การบังคับย้ายถิ่นฐานโดยทหาร เหตุรุนแรงทางการเมืองโดยสังหารคู่แข่ง แรงงานเด็ก การล่วงละเมิดทางเพศต่อเด็ก ความรุนแรงต่อสตรีในครอบครัว เป็นต้น
สมภพ โหตระกิตย์

ศาสตราจารย์ สมภพ โหตระกิตย์ (22 มกราคม พ.ศ. 2461 – 5 พฤษภาคม พ.ศ. 2540) อดีตรองนายกรัฐมนตรีในรัฐบาลพลเอกเกรียงศักดิ์ ชมะนันทน์ และอดีตรัฐมนตรีช่วยว่าการกระทรวงยุติธรรม
อดีตกรรมการเครื่องหมายการค้าอดีตนายกสภามหาวิทยาลัยมหิดล
ประวัติ.
สมภพ โหตระกิตย์ เป็นบุตรของขุนกิจสุงกากร (กิจ โหตระกิตย์) กับ นางแพร โหตระกิตย์ จบการศึกษาระดับมัธยมจากโรงเรียนอัสสัมชัญ (อสช 8055) และจบปริญญาด้านกฎหมาย พ.ศ. 2511 ได้รับการแต่งตั้งเป็นเลขาธิการคณะกรรมการกฤษฎีกา
สมภพ โหตระกิตย์ ถึงแก่อนิจกรรมเมื่อวันที่ 5 พฤษภาคม พ.ศ. 2540 ขณะดำรงตำแหน่งสมาชิกวุฒิสภาไทย ชุดที่ 7
การทำงาน.
สมภพ โหตระกิตย์ ได้รับการแต่งตั้งเป็นรัฐมนตรีช่วยว่าการกระทรวงยุติธรรมครั้งแรกเมื่อ พ.ศ. 2515 ในรัฐบาลจอมพลถนอม กิตติขจร และได้ดำรงตำแหน่งต่อเรื่อยมาจนถึงรัฐบาลนายสัญญา ธรรมศักดิ์ และพ้นจากตำแหน่งไปหลังมีการเลือกตั้ง
หลังการรัฐประหารในประเทศไทย พ.ศ. 2519 ได้รับแต่งตั้งเป็นกรรมการองค์การขนส่งมวลชนกรุงเทพ ต่อมาเมื่อ พ.ศ. 2520 ได้รับการแต่งตั้งเป็นรองนายกรัฐมนตรีฝ่ายกฎหมายในรัฐบาลพลเอกเกรียงศักดิ์ ชมะนันทน์ ซึ่งเป็นผู้ที่ได้รับมอบหมายให้ทำหน้าที่ร่างกฎหมายจัดตั้งสำนักงานคณะกรรมการคุ้มครองผู้บริโภค และดำรงตำแหน่งต่อในคณะรัฐมนตรีถัดมา ก่อนจะพ้นจากตำแหน่งไปเมื่อ พ.ศ. 2523
สมภพ โหตระกิตย์ เคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3 และวุฒิสภาไทย ชุดที่ 7 เมื่อ พ.ศ. 2534 นายสมภพ โหตระกิตย์ ได้รับการแต่งตั้งเป็นกรรมการที่ปรึกษาด้านการเมืองและการต่างประเทศของคณะรักษาความสงบเรียบร้อยแห่งชาติ และเป็นสมาชิกสภานิติบัญญัติแห่งชาติ พ.ศ. 2534
บิวตีแอนด์อะบีต

"บิวตีแอนด์อะบีต"  เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สาม "บีลีฟ" (2012) มีนักร้องรับเชิญคือแร็ปเปอร์ชาวอเมริกัน นิกกี มินาจ ซึ่งร่วมเขียนเพลงกับซาแวน โคเทชา แมกซ์ มาร์ติน และเซดด์ เพลงผลิตโดยมาร์ติน และเซดด์ โดยใช้เครื่องเล่นกลองหนักและเครื่องสังเคราะห์เสียง ในด้านเนื้อเพลง พูดถึงบีเบอร์ต้องการพาคนรักเข้าคลับแห่งหนึ่ง ซึ่งพวกเขาจะได้ "สังสรรค์กันดั่งอยู่ในปี 3012" (party like it's 3012) เพลงนี้เป็นเพลงเดียวในอัลบั้ม"บีลีฟ"ที่บีเบอร์ไม่ได้เขียนเพลงด้วย เพลงนี้เป็นซิงเกิลที่สามของอัลบั้ม
หลังจากออกจำหน่ายอัลบั้มบีลีฟ "บิวตีแอนด์อะบีต" เปิดตัวบนบิลบอร์ดฮอต 100 ที่อันดับ 72 จากยอดดาวน์โหลดที่สูง หลังจากออกมิวสิกวิดีโอ เพลงนี้กลับเข้าชาร์ตอีกครั้งที่อันดับ 72 และขึ้นสูงสุดอันดับ 5 เพลงนี้ยังเปิดตัวบนชาร์ตแคนาเดียนฮอต 100 ที่อันดับ 47 ด้วย
คฒีมาอีมนเทียร

คฒีมาอีมนเทียร (Gadhimai Temple) เป็นโบสถ์พราหมณ์บูชาเทวีคฒีมาอี (Gadhimai) อวตารหนึ่งของพระกาลี เทพเจ้าแห่งพลังอำนาจในศาสนาฮินดู มนเทียรตั้งอยู่ในเทศบาลมหาคฒิมาอี อำเภอพระ เนปาลใต้
ซูจ็องกวา

ซูจ็องกวา  เป็นเครื่องดื่มพื้นบ้านชนิดหนึ่งของเกาหลี มีสีน้ำตาลแดงเข้ม ได้จากการต้มขิงหั่นแว่นและอบเชยแท่ง (รวมกันหรือแยกกัน) ให้เดือดช้า ๆ จากนั้นกรองเอาของแข็งออกแล้วนำน้ำที่ได้ไปตั้งไฟรวมกันอีกครั้งโดยใส่น้ำตาลทรายขาว น้ำตาลทรายแดง หรือน้ำผึ้งลงไป เสร็จแล้วทิ้งไว้ให้เย็น ใส่ลูกพลับแห้งที่ฝานไว้แล้วแช่ตู้เย็น ทั้งนี้มักจะแช่ลูกพลับทิ้งไว้หลายชั่วโมงก่อนเสิร์ฟเพื่อให้น้ำขิงอบเชยมีลักษณะเข้มขึ้น เมื่อเสิร์ฟ อาจโรยหน้าด้วยเมล็ดสนก็ได้
ร้านอาหารโดยทั่วไปจะเสิร์ฟซูจ็องกวาเป็นของหวานและเย็นเช่นเดียวกับชีคเย นอกจากนี้ยังมีวางจำหน่ายทั่วไปในรูปแบบกระป๋องด้วย
ชีคเย

ชีคเย  เป็นเครื่องดื่มพื้นบ้านชนิดหนึ่งของเกาหลี ได้จากการนำน้ำหมักแป้งมอลต์ข้าวบาร์ลีย์ไปอุ่นกับข้าวสุกและน้ำตาลทราย กรองเอาเมล็ดข้าวออกแล้วต้มกับน้ำตาลทรายอีกครั้ง จากนั้นนำไปแช่เย็น เมื่อจะเสิร์ฟจึงใส่เมล็ดข้าวสุกและเมล็ดสนลงไปเล็กน้อย ร้านอาหารเกาหลีมักจะเสิร์ฟชีคเยแบบทำเองเป็นของหวานหลังมื้ออาหาร แต่ก็มีการผลิตชีคเยในรูปแบบเครื่องดื่มกระป๋องและขวดพลาสติกออกวางจำหน่ายทั่วไป
พิงซู

พิงซู  คือน้ำแข็งไสแบบเกาหลี กินกับเครื่องโรยหน้าที่มีรสหวาน เช่น ผลไม้หั่น นมข้นหวาน น้ำเชื่อมรสผลไม้ รูปแบบยอดนิยมอย่างหนึ่งคือ พัดบิงซู  ซึ่งโรยหน้าด้วยถั่วแดงเมล็ดเล็ก (adzuki bean)
พิงซูเป็นของหวานที่ได้รับความนิยมอย่างสูงในเกาหลี ปัจจุบันได้รับการดัดแปลงให้มีรสชาติที่หลากหลาย และมีขายแบบสำเร็จรูปในซูเปอร์มาร์เก็ตหรือมินิมาร์ต บางชนิดไม่ใส่ถั่วแดงกวนตามสูตรดั้งเดิม รสชาติใหม่ ๆ ของพิงซูที่เป็นที่นิยม เช่น ชาเขียว กาแฟ โยเกิร์ต เป็นต้น
วอลเลย์บอลหญิงชิงแชมป์อเมริกาใต้ 2011

วอลเลย์บอลหญิงชิงแชมป์อเมริกาใต้ 2011  เป็นครั้งที่ 29 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ ที่เมืองCallao, ประเทศเปรู ระหว่างวันที่ 28 กันยายน – 2 ตุลาคม ค.ศ. 2011 (พ.ศ. 2554)
อันดับการแข่งขัน.
<templatestyles src="Col-begin/styles.css"/>
รางวัลรายบุคคล.
<templatestyles src="Col-begin/styles.css"/>
พระยาหน่อคำเสถียรไชยสงคราม

พระยาหน่อคำเสถียรไชยสงคราม ทรงเป็นเจ้าผู้ครองนครน่าน องค์ที่ 39 (ภายใต้การปกครองของพม่า) ทรงขึ้นครองเมืองน่านในปี พ.ศ. 2103 ต่อจากพระยาพลเทพฦๅไชย เจ้าผู้ครองนครน่าน องค์ที่ 38 (ภายใต้การปกครองของล้านนา) ที่หนีกองทัพพม่าไปเมืองล้านช้าง
พระประวัติ.
พ.ศ. 2103 เจ้าฟ้าหงษามังตรายกทัพมาตีเมืองน่านได้ พระยาพลเทพฤๅไชยต้องหนีไปหลวงพระบาง เมืองน่านว่างผู้ปกครองเมือง เจ้าฟ้ามังตราจึงส่งพระญาหน่อคำไชยเสถียรสงครามมาครองเมืองน่านต่อ ภายใต้อำนาจของพม่าผ่านทางเมืองเชียงใหม่ 
พระกรณียกิจ.
1. จัดระบบข้าพระธาตุแช่แห้งใหม่
2. สร้างศาสนสถานในนครน่าน
3. กําหนดให้บูชาพระธาตุแช่แห้ง ในวันเพ็ญ เดือน ๖ เหนือ (สืบมาจนถึงปัจุบัน)
4. สร้างศาสนสถานในวัดพระธาตุแช่แห้ง
พระราชบุตร.
พระยาหน่อคำเสถียรไชยสงครามทรงมีพระชายา 1 องค์ คือ พระนางแสดพลัวเทวี ประสูติพระโอรส 4 พระองค์ ดังนี้
พิราลัย.
พระยาหน่อคำเสถียรไชยสงคราม ถึงแก่พิราลัย เมื่อวันที่ 25 มิถุนายน พ.ศ. 2134 รวมระยะเวลาที่ทรงปกครองเมืองน่าน 31 ปี เจ้าเจตบุตรพรหมินทร์ ผู้เป็นพระโอรสองค์ใหญ่จึงขึ้นครองเมืองน่านสืบต่อมา
จักริน ภูริพัฒน์

จักริน ภูริพัฒน์ (เกิด 8 ธันวาคม พ.ศ. 2539) ชื่อเล่น แก็ป เป็นนักแสดงชายชาวไทย สังกัดช่อง 3 เอชดี เป็นที่รู้จักจากละครเรื่อง "สุดแค้นแสนรัก" และ "หมอหลวง" มีชื่อเสียงมากยิ่งขึ้นจากซีรีส์เรื่อง "ลางสังหรณ์" และ "ใจซ่อนรัก"
ประวัติ.
จักริน ภูริพัฒน์ เกิด 8 ธันวาคม พ.ศ. 2539กรุงเทพมหานคร เป็นบุตรคนที่ 2 จากพี่น้องทั้งหมด 3 คน โดยเขาเป็นบุตรชายเพียงคนเดียว สำเร็จการศึกษาระดับมัธยมศึกษาจาก โรงเรียนสวนกุหลาบวิทยาลัย และสำเร็จการศึกษาระดับปริญญาตรีจาก คณะบริหารธุรกิจ มหาวิทยาลัยเกษตรศาสตร์ (เกียรตินิยมอันดับ 2)
จักรินเริ่มเข้าสู่วงการบันเทิงจากคำชักชวนของแมวมอง ขณะเดินเล่นที่ สยามสแควร์ ซึ่งทำให้เขาได้พบกับ สมจริง ศรีสุภาพ แนะนำให้เขามาทดสอบหน้ากล้อง และได้รับโอกาสแสดงละครเรื่องแรก "หนุ่มบ้านไร่กับหวานใจไฮโซ" รับบทเป็น "ตะวันวาด" ต่อมารับบทเป็น "ขันติ" ในละครซีรีส์ชุด "สุภาพบุรุษจุฑาเทพ ตอน คุณชายรณพีร์" จนในปี พ.ศ. 2558 เขาได้แสดงละครเรื่อง "สุดแค้นแสนรัก" ในบทบาท "ยงยุทธ หมั่นกิจ" ซึ่งสร้างชื่อเสียงให้กับเขา สำหรับการแสดงในละครเรื่องนี้ จักรินได้รับรางวัล รางวัลพิฆเนศวร (สาขานักแสดงดาวรุ่งชายดีเด่น)
อัมพร จันทรวิจิตร

อัมพร จันทรวิจิตร (27 มกราคม พ.ศ. 2468 — 17 มิถุนายน พ.ศ. 2564) อดีตรองนายกรัฐมนตรี ในรัฐบาลธานินทร์ กรัยวิเชียร
ประวัติ.
อัมพร จันทรวิจิตร สำเร็จการศึกษาจากมหาวิทยาลัยธรรมศาสตร์ และเป็นผู้ร่วมก่อตั้งสมาคมบัณฑิตแห่งมหาวิทยาลัยธรรมศาสตร์ (ต่อมาคือ สมาคมธรรมศาสตร์ ในพระบรมราชูปถัมภ์) เมื่อพ.ศ. 2493 ซึ่งนายอัมพร ได้รับการแต่งตั้งเป็นกรรมการร่างข้อบังคับของสมาคม
หลังจากการรัฐประหารของคณะปฏิรูปการปกครองแผ่นดิน เมื่อวันที่ 8 ตุลาคม พ.ศ. 2519 อัมพร จันทรวิจิตร ได้รับการแต่งตั้งเป็นรองนายกรัฐมนตรีในคณะรัฐมนตรีไทย คณะที่ 39 ของนายธานินทร์ กรัยวิเชียร ระหว่างดำรงตำแหน่งรองนายกรัฐมนตรีได้ปฏิบัติหน้าที่ต่าง ๆ เช่น เป็นประธานในพิธีเปิดอาคารเรียนโรงเรียนบ้านสวนวิทยาคม อำเภอเมืองสุโขทัย จังหวัดสุโขทัย เป็นประธานในพิธีเปิดอาคารเรียนโรงเรียนเนินมะปรางศึกษาวิทยา อำเภอเนินมะปราง จังหวัดพิษณุโลก เป็นประธานในพิธีเปิดโรงเรียนบ้านผาหลังมี อำเภอเนินมะปราง จังหวัดพิษณุโลก เป็นประธานในพิธีวางศิลาฤกษ์พระบรมรูปสมเด็จพระปฐมบรมมหาชนก อำเภอเมืองอุทัยธานี จังหวัดอุทัยธานี 
อัมพร จันทรวิจิตร ดำรงตำแหน่งรองนายกรัฐมนตรีเป็นเวลา 1 ปีเศษ จึงพ้นจากตำแหน่งเนื่องจากพลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้ทำรัฐประหารซ้ำอีกครั้ง เมื่อวันที่ 20 ตุลาคม พ.ศ. 2520
อมลรดา ไชยเดช

อมลรดา ไชยเดช ชื่อเดิม อนุธิดา อิ่มทรัพย์ (เกิด 4 มิถุนายน พ.ศ. 2540) ชื่อเล่น โมนา เป็นนักแสดงหญิงลูกครึ่งไทย-เยอรมัน สังกัดสถานีโทรทัศน์ไทยทีวีสีช่อง 3
ประวัติ.
อมลรดา มีชื่อเล่นว่าโมนา เกิดเมื่อวันที่ 4 มิถุนายน พ.ศ. 2540 เป็นลูกครึ่งไทย-เยอรมัน เป็นบุตรสาวของนพพร อิ่มทรัพย์ อดีตนักดนตรีเบื้องหลังวงเดอะคิด และอดีตสมาชิกวงลาโคนิคส์ เธอมีศักดิ์เป็นลูกพี่ลูกน้องทางฝ่ายมารดากับสาวิกา ไชยเดช ซึ่งเป็นนักแสดงเช่นกัน จบการศึกษาชั้นประถมศึกษาที่โรงเรียนบางชัน (ปลื้มวิทยานุสรณ์) ชั้นมัธยมศึกษาที่โรงเรียนเบญจมินทร์ และกำลังศึกษาที่วิทยาลัยนิเทศศาสตร์ มหาวิทยาลัยรังสิต
อมลรดาเข้าสู่วงการโดยมีผลงานชิ้นแรกคือโฆษณาข้าวเกรียบฮานามิ ก่อนแสดงละครทางสถานีโทรทัศน์ไทยทีวีสีช่อง 3 ในปี พ.ศ. 2555 เป็นตัวประกอบในเรื่อง "มายาตวัน" รับบทเป็น "วาสิฎฐี" โดยมีพ่อแม่คอยให้สนับสนุนงานในวงการบันเทิง และเธอเป็นที่รู้จักมากขึ้นในปี พ.ศ. 2558 จากละครเรื่อง "สุดแค้นแสนรัก" ที่รับบทเป็น "ระพีพรรณ"
ระบบลีกฟุตบอลสเปน

ระบบลีกฟุตบอลสเปน หมายถึงระบบในวงการฟุตบอลสโมสรของประเทศสเปนอันประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น ระบบลีกฟุตบอลของสเปนต่างจากระบบลีกของชาติส่วนใหญ่ในทวีปยุโรป กล่าวคือ ระบบของสเปนอนุญาตให้ทีมสำรองเข้าไปแข่งขันในระบบการแข่งขันหลัก (ฟุตบอลอาชีพ) ได้ แต่ก็ยังไม่สามารถเล่นในระดับเดียวกันกับทีมชุดใหญ่ได้ ดังนั้นจึงยังไม่เคยมีทีมสำรองใดเลยที่ผ่านเข้าไปเล่นในระดับสูงสุดของระบบ (ซึ่งก็คือปริเมราดิบิซิออน)
ฟุตบอลชาย.
ปริเมราดิบิซิออน.
ปริเมราดิบิซิออน  หรือที่รู้จักกันนอกกลุ่มประเทศที่ใช้ภาษาสเปนในชื่อ ลาลิกา  อยู่ในระดับสูงสุดของระบบลีกฟุตบอลสเปน มีสันนิบาตฟุตบอลอาชีพแห่งชาติ  เป็นหน่วยงานจัดการแข่งขัน
เซกุนดาดิบิซิออน.
เซกุนดาดิบิซิออน  อยู่ในระดับที่ 2 ของระบบลีกฟุตบอลสเปน มีสันนิบาตฟุตบอลอาชีพแห่งชาติเป็นหน่วยงานจัดการแข่งขันเช่นเดียวกับปริเมราดิบิซิออน
เซกุนดาดิบิซิออน เบ.
เซกุนดาดิบิซิออน เบ  อยู่ในระดับที่ 3 ของระบบลีกฟุตบอลสเปน มีราชสหพันธ์ฟุตบอลสเปน  เป็นหน่วยงานจัดการแข่งขัน แม้ว่าจะไม่ได้ขึ้นกับสันนิบาตฟุตบอลอาชีพแห่งชาติ แต่สโมสรส่วนใหญ่ที่ลงแข่งขันก็ยังเป็นสโมสรอาชีพเช่นกัน
เตร์เซราดิบิซิออน.
แม้จะมีชื่อเรียกว่า "ดิวิชันที่ 3" แต่ที่จริงแล้ว เตร์เซราดิบิซิออน  อยู่ในระดับที่ 4 ของระบบลีกโดยรวมทั้งประเทศ มีราชสหพันธ์ฟุตบอลสเปนเป็นหน่วยงานจัดการแข่งขันร่วมกับสหพันธ์ฟุตบอลประจำแคว้นต่าง ๆ ในสเปน (รวมทั้งหมด 17 สหพันธ์)
ระดับรองลงไป.
สหพันธ์ฟุตบอลประจำแคว้นและนครปกครองตนเองต่าง ๆ (รวมทั้งหมด 19 สหพันธ์) จะเป็นหน่วยงานจัดการแข่งขันระหว่างสโมสรในแคว้นหรือนครปกครองตนเองนั้น ๆ โดยไล่ตั้งแต่ระดับที่ 5 ลงไปจนถึงระดับที่ 9 ของระบบลีกโดยรวมทั้งประเทศ ทั้งนี้ ระบบลีกของแคว้นหรือนครปกครองตนเองแต่ละแห่งจะมีจำนวนระดับชั้นไม่เท่ากัน ขึ้นอยู่กับขนาดพื้นที่และจำนวนสโมสร
ปศุปตินาถมนเทียร

ปศุปตินาถมนเทียร  เป็นโบสถ์พราหมณ์ในประเทศเนปาล สร้างถวายพระปศุบดี ซึ่งเป็นเทพเจ้าประจำชาติเนปาล 
เทวสถานนี้ตั้งอยู่บนฝั่งแม่น้ำพาคมตีทางด้านตะวันออกของกรุงกาฐมาณฑุ ทางทิศตะวันออกเฉียงเหนือของหุบเขากาฐมาณฑุราว 5 กิโลเมตร ชาวฮินดูถือว่าเทวสถานแห่งนี้เป็นเทวสถานที่ศักดิ์สิทธิ์ที่สุดแห่งหนึ่ง ได้ขึ้นทะเบียนเป็นมรดกโลกในปี 1979 มีเทศกาลสำคัญคือมหาศิวราตรี ซึ่งมีผู้เข้าร่วมกว่า 700,000 คน ในแต่ละปี
ระเบียงภาพ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รัฐธรรมนูญแห่งญี่ปุ่น

รัฐธรรมนูญแห่งญี่ปุ่น ("นิฮงโกะกุเค็งโป") เป็นกฎหมายพื้นฐานของประเทศญี่ปุ่น ตราเมื่อวันที่ 3 พฤษภาคม ค.ศ. 1947 เป็นรัฐธรรมนูญฉบับใหม่ของประเทศญี่ปุ่นยุคหลังสงคราม
รัฐธรรมนูญกำหนดระบอบการปกครองแบบ รัฐสภา และรับประกันสิทธิพื้นฐาน ภายใต้ข้อความของรัฐธรรมนูญ จักรพรรดิญี่ปุ่นทรงเป็น "สัญลักษณ์แห่งรัฐและเอกภาพของประชาชน" และทรงมีบทบาทเฉพาะในพิธีการโดยไม่มีอำนาจอธิปไตย
รัฐธรรมนูญนี้ ซึ่งมีชื่ออื่นว่า "รัฐธรรมนูญหลังสงคราม" หรือ "รัฐธรรมนูญสันติภาพ" มีเอกลักษณ์และขึ้นชื่อจากการสละสิทธิก่อสงครามที่ระบุในมาตรา 9 และบทบัญญัติสำหรับอำนาจอธิปไตยของปวงชนโดยนิตินัยร่วมกับพระมหากษัตริย์
รัฐธรรมนูญนี้ร่างขึ้นภายใต้การยึดครองของฝ่ายสัมพันธมิตรให้หลังสงครามโลกครั้งที่สอง และตั้งใจแทนที่ระบบแสนยนิยมและสมบูรณาญาสิทธิราชย์เดิมของประเทศญี่ปุ่นด้วยประชาธิปไตยเสรีนิยมรูปแบบหนึ่ง ปัจจุบัน เป็นรัฐธรรมนูญที่แก้ไขยากและต่อมาไม่มีการแก้ไขเพิ่มเติมใด ๆ นับแต่มีมติเห็นชอบ
ไขคาร์นอบา

ไขคาร์นอบา  เป็นไขที่ได้จากใบของปาล์มคาร์นอบา ("Copernicia prunifera") ซึ่งขึ้นเฉพาะทางทิศตะวันออกเฉียงเหนือของบราซิล มีลักษณะเป็นเกล็ดสีเหลืองน้ำตาล คาร์นอบาเป็นไขจากธรรมชาติที่แข็งที่สุด ประกอบไปด้วยกรดไขมันกว่า 80 เปอร์เซ็นต์ มีจุดหลอมเหลวระหว่าง 82–86 °C ไม่ละลายในน้ำและเอทานอล มีเลขอีคือ E903
ไขคาร์นอบามีคุณสมบัติเป็นสารเคลือบเงา ใช้ในงานเคลือบสีรถยนต์ ผสมในน้ำยาขัดรองเท้า และในอุตสาหกรรมอาหาร นอกจากนี้ยังมีคุณสมบัติรักษาความชุ่มชื้นและไม่ก่อให้เกิดอาการแพ้ได้ง่าย จึงใช้ผสมในเครื่องสำอาง
พระหม่อมแก้ว

พระหม่อมแก้ว เป็นพระราชโอรสของพระเจ้าวรวงศาธรรมิกราช บางแห่งว่ามีอีกพระนามหนึ่งคือเจ้าต่อนคำ เดิมเมื่อพระอุปยุวราชสิ้นพระชนม์ พระยาแสนหลวง (เวียง) ต้องการเชิญพระหม่อมแก้วขึ้นครองราชย์ แต่เสนาอำมาตย์ในเวียงจันทน์ได้ไปเชิญพระยานครหลวงพิชิต เจ้าเมืองมรุกขนคร ขึ้นครองราชย์เป็นพระบัณฑิตโพธิศาละราช เมื่อพระบัณฑิตโพธิศาละราชสวรรคต พระหม่อมแก้วจึงขึ้นครองราชย์สมบัติใน พ.ศ. 2170 ในรัชกาลของพระองค์มีเหตุวุ่นวายมากมาย และเกิดกบฏขึ้นถึงสองครั้งคือ
พระหม่อมแก้วสวรรคตเมื่อ พ.ศ. 2181 ปกครองบ้านเมืองได้ 11 ปี หลังจากพระองค์สวรรคตแล้ว พระอนุชาของพระองค์คือเจ้าชมพูและเจ้าบุญชูแย่งชิงราชสมบัติ แต่ในที่สุด เจ้าสุริยะ พระอนุชาอีกองค์ของพระหม่อมแก้วเป็นฝ่ายชนะ สามารถปราบปรามฝ่ายต่าง ๆ ได้ และขึ้นครองราชย์เป็นพระเจ้าสุริยวงศาธรรมิกราช บางแหล่งกล่าวว่าช่วงรัชกาลพระหม่อมแก้ว พ.ศ. 2170 – 2181 เป็นช่วงสงครามแย่งชิงราชสมบัติ มีกษัตริย์ถึง 4 พระองค์ คือพระหม่อมแก้ว พระอุปยุวราช เจ้าต่อนคำ และเจ้าวิไชย จนกระทั่งเจ้าสุริยะได้ราชสมบัติเหตุการณ์จึงสงบลง
กีฬาวอลเลย์บอลหญิงในซีเกมส์ 2015

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">วอลเลย์บอลหญิง<br>ในซีเกมส์ 2015</td></tr>
<tr><th>สนาม</th><td> โอซีบีซี อารีนา ฮอลล์ 2
</td></tr><tr><th>วันที่</th><td>10–15 มิถุนายน</td></tr><tr><th colspan="2" style="border-top:1px solid #aaa;">เหรียญรางวัล</th></tr>
<tr><td colspan="2"><table style="background-color:#f9f9f9;"><tr valign="top"><td> </td><td class="nowraplinks"> #เปลี่ยนทาง 
</td></tr><tr valign="top"><td> </td><td class="nowraplinks"> #เปลี่ยนทาง 
</td></tr><tr valign="top"><td> </td><td class="nowraplinks"> #เปลี่ยนทาง #เปลี่ยนทาง 
</td></tr></table></td></tr><tr><td align="left" style="border-top:1px solid #aaa; padding:0.2em;">← 2013</td><td align="right" style="border-top:1px solid #aaa; padding:0.2em;">2017
 →</td></tr></table>
วอลเลย์บอลหญิงในซีเกมส์ 2015 เป็นการแข่งขันวอลเลย์บอลหญิงที่จัดขึ้นในการแข่งขันกีฬาซีเกมส์ 2015 ที่สนาม โอซีบีซี อารีนา ฮอลล์ 2, ประเทศสิงคโปร์ ระหว่างวันที่ 10–15 มิถุนายน 2558
อันดับการแข่งขัน.
<templatestyles src="Col-begin/styles.css"/>
สลอบอดัน คอวัช

สลอบอดัน คอวัช (13 กันยายน ค.ศ. 1967 —) เป็นอดีตนักกีฬาวอลเลย์บอลชาวเซอร์เบีย และปัจจุบันเป็นหัวหน้าผู้ฝึกสอนของวอลเลย์บอลชายทีมชาติอิหร่าน
ประวัติ.
ในปี ค.ศ. 1988 เขาเข้าร่วมการแข่งขันวอลเลย์บอลยูโกสลาเวียลีกให้กับสโมสรโอเควอยวอดีนา สามารถคว้าแชมป์ได้ 2 ครั้ง และเขาได้รับเลือกให้เป็นตัวแทนยูโกสลาเวียเข้าร่วมการแข่งรายการวอลเลย์บอลชิงแชมป์ยุโรป (1989, 1991)
หลังจากเลิกเล่นวอลเลย์บอล ในปี ค.ศ. 2008 เขาได้รับการแต่งตั้งเป็นหัวหน้าผู้ฝึกสอนให้แก่ทีมราดนิชกีครากูเยวัตส์ ในฤดูกาล 2008-09 เขาสามารถพาทีมเข้ารับรางวัลชนะเลิศ และเขาได้ประสบความสำเร็จโดยการคว้าแชมป์ลีกสมัยที่ 2 ติดต่อกันในฤดูกาล 2009-10
กีฬาในเวิลด์เกมส์

กีฬาในเวิลด์เกมส์  คือกีฬาชนิดต่างๆที่บรรจุไว้ในการแข่งขันกีฬาเวิลด์เกมส์ ซึ่งมีกีฬาบางชนิดที่ได้ถูกย้ายไปเป็นกีฬาในโอลิมปิก (Olympic Sports)